Doložka vybraných vplyvov

	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov 

	Predkladateľ (a spolupredkladateľ)

	[bookmark: _GoBack]Vláda SR

	Charakter predkladaného materiálu
	☐
	Materiál nelegislatívnej povahy

	
	☒
	Materiál legislatívnej povahy

	
	☒
	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Smernica Európskeho parlamentu a Rady (EÚ) 2024/1275 z 24. apríla 2024 o energetickej hospodárnosti budov (prepracované znenie) (Ú. v. EÚ L, 2024/1275, 8.5.2024)

	Termín začiatku a ukončenia PPK
	november 2025

	Predpokladaný termín predloženia na pripomienkové konanie
	
december 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	marec 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Sektor budov patrí medzi kľúčové oblasti klimatickej politiky Európske únie, ktorá prijala ciele klimatickej neutrality do roku 2050. Problémom je vysoká energetická náročnosť existujúcich budov a ich závislosť od fosílnych palív, čo vedie k významným emisiám skleníkových plynov a prispieva ku klimatickej zmene. 
Európska únia prijala Smernicu Európskeho parlamentu a Rady (EÚ) 2024/1275 z 24. apríla 2024 o energetickej hospodárnosti budov, ktorá podporuje zlepšovanie energetickej hospodárnosti budov a znižovanie emisií skleníkových plynov z budov. Návrhom zákona sa transponuje uvedená smernica.
Návrh zákona obsahovo zavádza novú definíciu „budovy s nulovými emisiami“, určuje obsah plánu obnovy budov a pravidlá, ktoré vyžadujú, aby existujúce budovy spĺňali požiadavku na energetickú hospodárnosť (minimálne normy energetickej hospodárnosti). Ďalej zavádza požiadavku na zavedenie systému pasportov obnovy budovy a požiadavku na inštaláciu zariadení, ktoré využívajú slnečnú energiu v budove. Rozširuje požiadavku na infraštruktúru pre udržateľnú mobilitu miernym navýšením doterajšej povinnosti, a to vybaviť nabíjacími bodmi a infraštruktúrou vedenia pre elektrické vozidlá pre vlastníka novej alebo významne obnovovanej nebytovej budovy, ktorá má viac ako 5 parkovacích miest, resp. s viac ako 20 parkovacími miestami. V prípade novej alebo významne obnovovanej bytovej budovy sa požiadavky na infraštruktúru vedenia pre elektrické vozidlá uplatňujú vtedy, ak má táto budova viac ako 3 parkovacie miesta.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom právnej úpravy je podporiť energetickú hospodárnosť budov a obnovu existujúceho fondu budov vzhľadom na dlhodobý cieľ dekarbonizácie fondu budov do roku 2050. Zlepšia sa tak predpoklady naplnenia dlhodobého cieľa dekarbonizovať fond budov do roku 2050, to znamená zníženia emisií skleníkových plynov o 80 až 95 % v porovnaní s hodnotami z roku 1990. Na národnej úrovni je stanovený cieľ pre sektor budov v Dlhodobej stratégií obnovy fondu budov v rozpätí 0,7-2,8 MtCO2. Priebežný míľnik zníženia emisií do roku 2030 je na úroveň 5,5 MtCO2.
Návrh zákona upravuje najmä: 
· určenie pôsobnosti orgánov verejnej správy, 
· zlepšovanie energetickej hospodárnosti budov a znižovanie emisií skleníkových plynov z budov, 
· novú požiadavku na budovy s nulovými emisiami po roku 2030,
· cielenú inštaláciu a využívanie zariadení na slnečnú energiu v budovách,
· zavedenie systému pasportov obnovy budovy.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Návrh zákona sa priamo dotýka vlastníkov budov, verejného sektora ako aj súkromného sektora, a to v prípade výstavby nových budov alebo pri uskutočňovaní ich významnej obnovy.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Cieľom predloženej právnej úpravy je transponovať do vnútroštátneho právneho poriadku Smernicu Európskeho parlamentu a Rady (EÚ) 2024/1275 z 24. apríla 2024 o energetickej hospodárnosti budov. Smernica ukladá povinnosti členským štátom.
Smernica nemá alternatívne možnosti pre naplnenie uložených povinností. Nie je na rozhodnutí alebo výbere členského štátu uplatňovanie jednotlivých povinností, ktoré smernica (EÚ) ukladá. Cieľom smernice je harmonizovať požiadavky naprieč členskými štátmi, aby sa predišlo „národným variáciám“, ktoré by ohrozili účinnosť regulácie. Neuskutočnenie opatrení, ktoré sú povinné podľa smernice, by znamenalo nedodržanie záväzkov EÚ, čo môže viesť k sankciám.
Preto ako nulový variant bolo uvažované zavedenie povinností nad rámec požiadaviek, ktoré sú stanovené pre súčasnú alebo budúcu výstavbu nových budov, čo sa týka tepelno-technických vlastností stavebných konštrukcií alebo prvkov a tiež požiadavky na primárnu energiu. Avšak z dôvodu posúdenia nákladovej optimálnosti nebol tento variant aplikovaný. 

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade nevykonania úprav v návrhu zákona by Slovenská republika nesplnila povinnosť vyplývajúcu z čl. 36 smernice Európskeho parlamentu a Rady (EÚ) 2024/1275, za čo by hrozil postih zo strany Európskej komisie voči Slovenskej republike. Neprijatie návrhu zákona by mohlo znamenať obmedzenie pri napĺňaní dlhodobého cieľa dekarbonizácie budov najmä nenapĺňaním stanovených predpokladov v oblasti zvyšovania využívania obnoviteľných zdrojov na vykurovanie v existujúcich budovách podľa Dlhodobej stratégii obnovy fondu budov a stagnáciu znižovania emisií skleníkových plynov z nových budov, pretože od roku 2030 by nové budovy nemali mať inštalovaný zdroj vykurovania na fosílne palivo. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Zmena vyhlášky Ministerstva dopravy, výstavby a regionálneho rozvoja Slovenskej republiky č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov sa bude týkať spresnenia a doplnenia vzoru energetického certifikátu vrátane požiadaviek na budovy s nulovými emisiami a nastavenia pravidiel sprístupňovania údajov o energetickej hospodárnosti budov.






	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                 ☐ Nie

Ak áno, uveďte, ktorých vplyvov podľa bodu 9 sa goldplating týka: vplyv na inú oblasť – pozitívny vplyv na vlastníka budovy, resp. budúceho vlastníka budovy. 




	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Pravidelne každých desať rokov prebieha štatistické zisťovanie údajov o domoch a bytoch, ostatné zisťovanie sa uskutočnilo k referenčnému dátumu 01. 01. 2021. K preskúmaniu účelnosti návrhu zákona by malo dôjsť na základe vykonaného štatistického zisťovania k referenčnému dátumu 31. 12. 2031 po zverejnení týchto štatistických údajov (predpoklad rok 2032).
Potreba preskúmať, či návrh zákona prináša dostatočný pokrok smerom k dosiahnutiu plne dekarbonizovaného fondu budov s nulovými emisiami do roku 2050 bude súvisieť so stavom fondu budov a jeho spotrebou energie a preto vzhľadom na stanovené termíny plnenia úloh v súvislosti so zlepšovaním energetickej hospodárnosti budov a znižovaním emisií skleníkových plynov z budov (väčšina platných od roku 2030), nastane najskôr v roku 2032.

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐
	Pozitívne
	☐
	Žiadne
	☒
	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒
	Áno
	☐
	Nie
	☐
	Čiastočne

	v tom vplyvy na rozpočty obcí a vyšších územných celkov
	☐
	Pozitívne
	☐
	Žiadne
	☒
	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☒
	Áno
	☐
	Nie
	☐
	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐
	Áno
	
	
	☐
	Nie

	Vplyvy na limit verejných výdavkov
	☐
	Pozitívne
	☒
	Žiadne
	☐
	Negatívne

	Vplyvy na podnikateľské prostredie
	☒
	Pozitívne
	☐
	Žiadne
	☒
	Negatívne

	    z toho vplyvy na MSP

	☒
	Pozitívne
	☐
	Žiadne
	☒
	Negatívne

	    Mechanizmus znižovania byrokracie    
    a nákladov sa uplatňuje:
	☐
	Áno
	
	
	☒
	Nie

	Sociálne vplyvy
	☐
	Pozitívne
	☒
	Žiadne
	☐
	Negatívne

	Vplyvy na životné prostredie
	☒
	Pozitívne
	☐
	Žiadne
	☐
	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐
	Áno
	
	
	☒
	Nie

	Vplyvy na informatizáciu spoločnosti
	☐
	Pozitívne
	☒
	Žiadne
	☐
	Negatívne



	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐
	Pozitívne
	☒
	Žiadne
	☐
	Negatívne

	    vplyvy na procesy služieb vo verejnej správe
	☐
	Pozitívne
	☒
	Žiadne
	☐
	Negatívne



	Vplyvy na manželstvo, rodičovstvo a rodinu
	☐
	Pozitívne
	☒
	Žiadne
	☐
	Negatívne



	10. Poznámky

	Návrh zákona nezavádza žiadne nové povinnosti, ktoré by boli nad rámec požadovanej právnej úpravy vyplývajúcej zo smernice Európskeho parlamentu a Rady (EÚ) 2024/1275. Ak znenie smernice Európskeho parlamentu a Rady (EÚ) 2024/1275 pripúšťa možnosť výberu alebo uplatnenia výnimky, tak je to zohľadnené v príslušnom ustanovení návrhu zákona.

Informatizácia spoločnosti
Návrh nepredpokladá zmenu existujúcich elektronických služieb verejnej správy alebo vytvorenie nových služieb.


	11. Kontakt na spracovateľa

	Ministerstvo dopravy SR
Sekcia bytovej politiky a stavebníctva 
Odbor stavebníctva
Ing. Zuzana Barnová, tel.: 02/594 94 485, zuzana.barnova@mindop.sk  

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
· smernica Európskeho parlamentu a Rady (EÚ) 2024/1275 z 24. apríla 2024 o energetickej hospodárnosti budov (prepracované znenie),
· konzultácie s odbornou verejnosťou pred začatím procesu prípravy materiálu formou aktívnej účasti v diskusných paneloch, spolu s možnosťou predkladania pripomienok a komentárov,
· konzultácie s verejnosťou prostredníctvom diskusných panelov, napr. na medzinárodnom stavebnom veľtrhu CONECO, aktívnou účasťou na konferenciách a workshopoch (napr. organizovanými samosprávnymi krajmi), 
· prostredníctvom možnosti predkladania pripomienok a komentárov v priebehu prípravy návrhu zákona a aj vnútrorezortného pripomienkového konania.

	13. Stanovisko Komisie na posudzovanie vybraných vplyvov z PPK č. 054/2025
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
K doložke vybraných vplyvov 
Komisia žiada v časti 2. doložky vybraných vplyvov doplniť definovanie problému.
Odôvodnenie: Transpozícia smernice nie je definovanie problému podľa Jednotnej metodiky vybraných vplyvov. Samotná smernica aj návrh zákona riešia konkrétne vecné problémy, ktoré je nevyhnutné pomenovať.
Vyhodnotenie MD SR – doplnené

Komisia žiada v doložke vybraných vplyvov upraviť bod 8. Preskúmanie účelnosti.
Odôvodnenie: Európska komisia vykonáva preskúmanie účelnosti smernice Európskeho parlamentu a Rady (EÚ) 2024/1275, nie navrhovaného zákona, ktorým sa mení a dopĺňa zákon č. 555/2005 Z. z. o energetickej hospodárnosti budov. Je potrebné v tomto bode popísať, kedy a akým spôsobom overí predkladateľ plnenie cieľov daného zákona.
Vyhodnotenie MD SR – upravené 

Komisia žiada predkladateľa v bode 9. Vybrané vplyvy  materiálu doložky vybraných vplyvov o vyznačenie negatívneho vplyvu na podnikateľské prostredie a zároveň vyznačenie negatívneho vplyvu na malé a stredné podniky. Komisia taktiež žiada o vypracovanie Analýzy vplyvov na podnikateľské prostredie. V prípade, že budú vplyvy na podnikateľské prostredie kvantifikované, Komisia žiada vyznačiť mechanizmus znižovania byrokracie a nákladov v bode 9. doložky vybraných vplyvov.
Odôvodnenie: Materiál zakladá negatívne vplyvy na podnikateľské prostredie, nakoľko zavedenie a zapracovanie obnoviteľných zdrojov energie v rámci energetickej hospodárnosti budov a obnovy existujúceho fondu budov bude vyžadovať zvýšenie investičných a administratívnych nákladov. V zmysle bodu 4.5. Jednotnej metodiky na posudzovanie vybraných vplyvov, ak predkladateľ doložke vybraných vplyvov  identifikuje pozitívne vplyvy alebo negatívne vplyvy, vypracuje Analýzu vplyvov na podnikateľské prostredie.
Vyhodnotenie MD SR – vyznačený bol negatívny vplyv na podnikateľské prostredie plynúci z nákladov na inštaláciu zariadenia využívajúceho slnečnú energiu a súčasne bol vyznačený aj pozitívny vplyv na podnikateľské prostredie plynúci zo zníženia prevádzkových nákladov na budovu, čo súvisí s inštaláciou zariadenia. Rovnako bol označený (negatívny a pozitívny) vplyv na malé a stredné podniky. V Analýze vplyvov na podnikateľské prostredie bol v bode 3.4 vypracovaný kvalitatívny opis vplyvov. 
 
Komisia žiada v bode 9. doložky vybraných vplyvov označiť negatívne sociálne vplyvy a vypracovať analýzu sociálnych vplyvov s ich bližším kvalitatívnym a pokiaľ možno aj kvantitatívnym zhodnotením.
Odôvodnenie: Predložený materiál výrazne mení súčasný zákon o energetickej hospodárnosti budov vrátane samotného rozšírenia predmetu, ktorý podľa navrhovaného stavu už nemá ustanovovať iba postupy a opatrenia na zlepšenie energetickej hospodárnosti budov, ale po novom už zákon má ustanovovať aj postupy a opatrenia na znižovanie emisii. Podľa predloženého návrhu sa opatrenia na zlepšenie energetickej hospodárnosti majú vzťahovať nielen na budovy, ale po novom aj na jednotky budovy, pričom ide o budovy nielen vo verejnom vlastníctve, ale aj vo vlastníctve fyzických osôb. Návrh ďalej napr. predpokladá vo všetkých nových budovách (aj v budovách po ich významnej obnove) inštaláciu samoregulačných zariadení pre každú miestnosť. Materiál ďalej napr. predpokladá zaviesť povinnosť zabezpečiť budovu vhodným zariadením využívajúcim slnečnú energiu, pričom zabezpečenie povinnosti bude vyžadovať náklady na obstaranie a montáž zariadenia. Ďalej napr. sa upravuje povinnosť v oblasti zabezpečenia infraštruktúry pre elektrické vozidlá a bicykle, pričom povinnosti budú zabezpečovať vlastníci budov, resp. bytov v bytovej budove z vlastných zdrojov. 
Vzhľadom na to, že väčšina budov na Slovensku, ako aj bytov v bytovej budove, je vo vlastníctve fyzických osôb, predložený materiál zakladá sociálne vplyvy, ktoré nie je možné považovať za marginálne. Z materiálu vyplýva, že predovšetkým sa vplyvy týkajú negatívneho vplyvu na hospodárenie domácnosti – majiteľov budov a bytov, a vplyvov na oblasť prístupu k zdrojom, práva, tovarom a službám. Vzhľadom na veľký počet domácnosti, ktorý môže byť zmenou legislatívy ovplyvnený, je potrebné v analýze sociálnych vplyvov uviesť aj modelový príklad vplyvu na jednotlivé skupiny domácnosti, napr. na skupinu majiteľov rodinných domov, na skupinu majiteľov bytov a pod. Osobitnú pozornosť je potrebné venovať zraniteľnej skupine majiteľov domov a bytov, ktorými môžu byť jednoosobové domácnosti. 
Vyhodnotenie MD SR – neakceptované z dôvodu: 
Terajšia právna úprava ustanovuje opatrenia a postupy na zlepšenie energetickej hospodárnosti budov, čiže také, ktoré znižujú potrebu energie pri prevádzke budov a tým majú vplyv aj na zníženie emisií. Doplnenie predmetu úpravy o znižovanie emisií súvisí s cieľmi a súčasnými politikami vo všeobecnosti prechádzajúcimi na sledovanie dopadov na zmenu klímy a to prostredníctvom znižovania tvorby emisií a nielen energie, čo sa diala doteraz aj v iných politikách. Rozsah pôsobnosti sa nerozširuje, týka sa stavebných konštrukcií a prvkov ako aj technických systémov budovy, tak ako tomu bolo do teraz. V prípade budov ide o opatrenia, ktoré sú totožne, t.j. opatrenia s vplyvom na zníženie energie majú vplyv aj na zníženie emisií. 
Terajšia právna úprava sa týka nielen budov ale aj samostatne užívaných častí a návrh zákona iba reaguje na terminologickú úpravu v zmene pomenovania „samostatná časť“ na „jednotka budovy“, čo je uvedené aj v dôvodovej správe (napr. k bodu 2 a 3 alebo 24).
V § 8 ods. 7 v platnom znení zákona už existuje povinnosť vybaviť samoregulačnými zariadeniami na individuálnu reguláciu vnútornej teploty v každej vykurovanej miestnosti a v každej vykurovanej samostatnej časti. Nezavádza sa nová povinnosť pre vlastníkov bytov.
Povinnosť zabezpečiť budovu vhodným zariadením využívajúcim slnečnú energiu sa netýka existujúcej bytovej budovy. Týka sa predovšetkým verejnej nebytovej budovy a nebytovej budovy, ktorá prechádza významnou obnovou. V prípade výstavby nových bytových budov od roku 2030 sa nezavádza nová požiadavka na inštaláciu obnoviteľného zdroja, pretože už v súčasnosti platná požiadavka (od roku 2021) na výstavbu budov s takmer nulovou potrebou energie (nové bytové aj nebytové budovy) požaduje mať inštalovaný obnoviteľný zdroj energie v budove a teda ide o existujúcu povinnosť (§ 2 ods. 10), avšak uprednostňovať sa bude inštalácia solárnych zariadení (napr. pred tepelným čerpadlom).  
Povinnosť v oblasti zabezpečenia infraštruktúry pre elektrické vozidlá pre nové bytové budovy a významne obnovované už existuje v platnom znení zákona (§ 8a ods. 2). Táto povinnosť sa týka bytových budov, ktoré majú parkovacie miesta v budove alebo v jej blízkosti, t. j. parkovacie miesta patria k budove (sú v rovnakom vlastníctve). V prípade bytových domov postavených hromadnou výstavbou v období do roku 1990 (čo je prevažná väčšina bytového fondu) nie sú parkovacie miesta súčasťou budovy a preto sa ich povinnosť zabezpečiť infraštruktúru vedenia pre elektrické vozidlá nebude týkať ani v prípade ich významnej obnovy. V prípade existujúcej výstavby nových typov bytových domov, ktorých súčasťou sú aj parkovacie miesta, postavených po roku 2000 sa ich významná obnova nepredpokladá (najskôr o 45 rokov).
Aby sa povinnosť inštalácie kabeláže týkala rodinných domov, tak by musel mať viac ako tri parkovacie miesta, čo nie je v súčasnosti bežný štandard.
Komisia žiada v bode 9. v doložky vybraných vplyvov vyznačiť pozitívne vplyvy na životné prostredie a vypracovať súvisiacu analýzu vplyvov. 
Odôvodnenie: Komisia nesúhlasí s tvrdením predkladateľa, že materiál nemá významné vplyvy na životné prostredie. Novelizácia zákona významným spôsobom mení viaceré paragrafy a odseky zákona s cieľom zvýšiť úspory energie, energetickú efektívnosť a znížiť dopady na zmenu klímy.  V samotnej doložke vybraných vplyvov predkladateľ uvádza, že je cieľom právnej úpravy podporiť energetickú hospodárnosť budov a obnovu existujúceho fondu budov vzhľadom na dlhodobý cieľ dekarbonizácie fondu budov do roku 2050. Návrh zákona upravuje najmä určenie pôsobnosti orgánov verejnej správy, zlepšovanie energetickej hospodárnosti budov a znižovanie emisií skleníkových plynov z budov, novú požiadavku na budovy s nulovými emisiami po roku 2030, cielenú inštaláciu a využívanie zariadení na slnečnú energiu v budovách, zavedenie systému pasportov obnovy budovy. Je teda jednoznačné, že materiál bude mať významný vplyv na zlepšenie životného prostredia. Komisia žiada predkladateľa tieto vplyvy pomenovať a kvantifikovať v Analýze vplyvov na životné prostredie.
Vyhodnotenie MD SR –  vypracovaná Analýza vplyvov na životné prostredie 

K identifikácii goldplatingu – k Tabuľke zhody
Komisia žiada náležite vyplniť stĺpce 9 a 10 tabuľky zhody pri každom transponovanom ustanovení. Pokiaľ nebol identifikovaný goldplating, je potrebné v stĺpci 9 vyznačiť poznámku GP-N, a stĺpec 10 zostane bez vyplnenia. Pokiaľ bol identifikovaný goldplating, je potrebné v stĺpci 9 vyznačiť poznámku GP-A a zároveň v stĺpci 10 vyplniť oblasti goldplatingu a vyjadrenie k opodstatnenosti goldplatingu a pod tabuľkou zhody v poznámke „Vyjadrenie k opodstatnenosti goldplatingu a jeho odôvodnenie“ doplniť odôvodnenie takejto úpravy.
Odôvodnenie: Tabuľka zhody, ktorej náležitosti sú upravené v prílohe č. 3 k Legislatívnym pravidlám vlády SR, má obsahovať aj vyplnené stĺpce 9 a 10, ktoré slúžia k identifikácií goldplatingu a v predloženej tabuľke zhody absentujú.
Vyhodnotenie MD SR – doplnené

K vplyvom na rozpočet verejnej správy
V doložke vybraných vplyvov sú označené negatívne vplyvy na rozpočet verejnej správy (vrátane negatívnych vplyvov na rozpočty obcí a vyšších územných celkov), ktoré sú rozpočtovo zabezpečené. V analýze vplyvov na rozpočet nie sú tieto negatívne vplyvy na rozpočet kvantifikované. Predkladateľ uvádza, že: „V súčasnosti sa nedá presne konkretizovať dopad na zvýšenie výdavkov verejnej správy vzhľadom na absenciu údajov o budovách, ktoré už majú zabezpečenú inštaláciu nabíjacích bodov a v akom rozsahu, a inštalovaný obnoviteľný zdroj alebo energetický certifikát... Výdavky verejnej správy budú zabezpečené v rozpočte jednotlivých subjektov v príslušnom roku inštalácie nabíjacej stanice.“.

S uvedeným odôvodnením nekvantifikovania rozpočtových vplyvov sa Komisia nestotožňuje a žiada vyčísliť všetky predpokladané rozpočtové dôsledky materiálu na rozpočet verejnej správy v členení podľa kapitol/subjektov verejnej správy v zmysle § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a v súlade s Jednotnou metodikou na posudzovanie vybraných vplyvov. K dispozícii sú viaceré databázy s údajmi o budovách, na základe ktorých by malo byť možné odhadnúť počet dotknutých budov, a teda aj predpokladané rozpočtové dôsledky. Zároveň je potrebné uviesť aj návrhy na zdroje úhrady zvýšených výdavkov dotknutých subjektov verejnej správy (vrátane obcí a vyšších územných celkov).
Vyhodnotenie MD SR – doplnená Analýza vplyvov na rozpočet verejnej správy

Všetky negatívne vplyvy na rozpočet verejnej správy Komisia žiada zabezpečiť v rámci schválených limitov rozpočtu jednotlivých kapitol štátneho rozpočtu/subjektov verejnej správy na príslušný rozpočtový rok, t. j. bez nekrytého vplyvu na rozpočet verejnej správy a negatívneho vplyvu na limit verejných výdavkov. Komisia upozorňuje, že limity verejných výdavkov na roky 2026 až 2028 boli schválené uznesením NR SR 
č. 1211 z 21. októbra 2025 a sú záväzné.

Komisia odporúča doplniť do dôvodovej správy zdôvodnenie vypustenia poskytovania príspevkov. Zároveň je potrebné v prípade identifikácie rozpočtových dôsledkov v súvislosti s vypustením poskytovania niektorých príspevkov (úspora výdavkov) tieto tiež zohľadniť v doložke vybraných vplyvov a analýze vplyvov na rozpočet.
Vyhodnotenie MD SR – doplnené v dôvodovej správe bez rozpočtových dôsledkov


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

Uveďte pripomienky zo stanoviska Komisie z časti II. spolu s Vaším vyhodnotením:

